Reverendi Patris F. Francisci De Victoria, ordinis Prædictoru[m] sacræ Theologiæ in Salmanticensi Academia quondam primarij Professoris, Relectiones Theologicæ XII, "PRIMVM oportet, sicut de nomine Ecclesiæ fecimus, ita quid p…"
author: Francisco de Vitoria
source date: 1557
edition published: 2018 (3.1-3.2)
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

PRIMVM oportet, sicut de nomine Ecclesiæ fecimus, ita quid per nomen Potestatis intelligatur, declarare. Neque enim omnino idem videtur esse potestas, quod potentia. Nec materiam siquidem, neq; sensus, imò nec intellectum, aut voluntatem potestates, sed potentias vocamus. Contrà autem magistratus, sacerdotia, & omnino imperia potestates potiùs, quam potentias appellant. Ergo vt S. Tho. [S. Thom.] 4. dist. xxiiij. q. j. j. q. ij. ad 3. exponit, videtur potestas præter potentiam ad actionem dicere præeminentiam quandam, & authoritatem. Atque adeò quærere, an in ecclesia sit aliqua potestas spiritualis: perinde est ac quærere, an in ecclesia sit aliqua vis, aut authoritas ad aliquid spirituale: & hæc, an sit alia à ciuili potestate. Ita vocat Paul. ad Roma. 13. [Rom. 13.] Omnis anima potestatibus sublimioribus subdita sit.